Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Invaliditātes likumā**

**(Nr. 436/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(7)** | **Ministru kabineta atzinums** | **Komisijas atzinums** |
|  | Izdarīt Invaliditātes likumā (Latvijas Vēstnesis, 2010, 91., 205. nr.; 2011, 117. nr.; 2012, 157., 192. nr.; 2016, 108., 200. nr.; 2018, 225. nr.) šādus grozījumus: | **1** | **Juridiskais birojs**  *Saskaņā ar likumprojekta sākotnējās ietekmes novērtējuma ziņojumu (anotāciju), likumprojekta mērķis ir nodrošināt asistenta pakalpojumu pašvaldībā, augstskolā un koledžā sniegšanu pieejamo valsts budžeta līdzekļu ietvaros, nesasaistot to ar minimālo algu. Neatkarīgi no tā, ka likumprojektā paredzēts, ka grozījumi Invaliditātes likumā stājas spēkā 2020. gada 1. janvārī, tā pārejas noteikumu 8. punkts (likumprojekta 2. pants) paredz visu likumprojektā ietverto grozījumu spēkā stāšanos tikai 2021. gada 1. janvārī. Juridiskā biroja ieskatā pastāv pamatotas šaubas par šāda likumprojekta iekļaušanu budžeta likumprojektu paketē.*  *Satversmes tiesa ir atzinusi, likumdevējam ir tiesības un tai pašā laikā arī pienākums valsts budžeta likumā un to pavadošo likumu paketē iekļaut vienīgi tādus jautājumus, kas attiecas uz konkrēto saimniecisko gadu un ir cieši saistīti ar valsts finanšu līdzekļu izlietojumu (sk. Satversmes tiesas 2011. gada 19. decembra sprieduma lietā Nr. 2011-03-01 18. punktu un 2015. gada 25. marta sprieduma lietā Nr. 2014-11-0103 18.1. punktu). Ņemot vērā īpašo budžeta likumprojektu paketes izskatīšanai noteikto kārtību, Saeimai ir jāizvērtē arī tas, vai visi Ministru kabineta iesniegtie valsts budžeta paketes likumprojekti atbilst Saeimas kārtības ruļļa 87.1 pantā norādītajiem kritērijiem. Ja kāds likumprojekts šiem kritērijiem neatbilst, Saeimai tas jāizslēdz no budžeta likumprojektu paketes (sk. Satversmes tiesas 2015.gada 25.marta spriedumu lietā Nr.2014-11-0103).* |  |  |
| **12.pants. Invaliditātes seku mazināšana**  (1) Invaliditātes sekas personām ar invaliditāti mazina:  1) īstenojot individuālajā rehabilitācijas plānā noteiktos pasākumus;  2) personām ar I grupas redzes invaliditāti, kuras nesaņem šīs daļas 3.punktā minēto asistenta pakalpojumu vai valsts pabalstu personai ar invaliditāti, kuram nepieciešama kopšana, nodrošinot tiesības saņemt pabalstu par asistenta izmantošanu 10 stundas nedēļā, pašām izvēloties konkrēto asistentu. Šo pabalstu nav tiesību saņemt personām, kuras atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā;  3) personām ar invaliditāti, izņemot personas, kuras saņem šīs daļas 2.punktā minēto pabalstu par asistenta izmantošanu, un personas, kuras atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā, — no 2013.gada 1.janvāra nodrošinot tiesības pašvaldībā pēc to deklarētās dzīvesvietas saņemt no valsts budžeta apmaksātu asistenta pakalpojumu līdz 40 stundām nedēļā; | 1.  12. pantā:  izslēgt pirmās daļas 3. punktā vārdus un skaitli "līdz 40 stundām nedēļā"; | **2**  **3** | **Deputāte Ļ. Švecova**  Izslēgt likumprojekta 1.pantu.  **Deputāti J.Stepaņenko, K.Sprūde, L.Liepiņa, A.Gobzems, D.Šmits**  Izslēgt likumprojekta 1.un 2. pantu. |  |  |
| 31) personām, kuras saņem šīs daļas 2.punktā minēto pabalstu par asistenta izmantošanu, nodrošinot tiesības saņemt šīs daļas 3.punktā minēto asistenta pakalpojumu daļā, kas pārsniedz 10 stundas nedēļā; | papildināt pirmās daļas 3.1punktu pēc vārda "nedēļā" ar vārdiem "bet nepārsniedz Ministru kabineta noteikto maksimālo asistenta pakalpojuma apjomu"; |  |  |  |  |
|  |  | **4** | **Labklājības ministrijas parlamentārais sekretārs K.Lipšāns**  Papildināt likumprojekta 1. pantu ar šādiem papildu grozījumiem Invaliditātes likuma 12.pantā:  papildināt 12. panta piektodaļu pēc vārda "piešķiršanas" ar vārdiem "nosacījumus un"; |  |  |
| (51) Ministru kabinets nosaka prasības asistentam, kas sniedz šā panta pirmās daļas 3. un 4. punktā minēto asistenta pakalpojumu, kā arī kritērijus atzinuma sniegšanai par asistenta pakalpojuma nepieciešamību un pakalpojuma apjoma noteikšanai un šā panta pirmās daļas 3.1 punktā minēto asistenta pakalpojumu, prasības asistentam, šā pakalpojuma piešķiršanas kārtību, kā arī kritērijus atzinuma sniegšanai par asistenta pakalpojuma nepieciešamību un pakalpojuma apjoma noteikšanai. |  | **5** | **Labklājības ministrijas parlamentārais sekretārs K.Lipšāns**  papildināt 12. panta 5.1 daļu pēc vārda "piešķiršanas" ar vārdiem "nosacījumus un".[[1]](#footnote-1) |  |  |
|  | papildināt pantu ar 5.2 daļu šādā redakcijā:  "(52) Ministru kabinets nosaka šā panta pirmās daļas 3. punktā minētā asistenta pakalpojuma atteikšanas, izbeigšanas un pārtraukšanas nosacījumus, kā arī maksimālo asistenta pakalpojuma apjomu."; |  |  |  |  |
| (6) Šā panta pirmās daļas 3.punktā un 3.1 punktā paredzētajam asistenta pakalpojumam nepieciešamā valsts budžeta finansējuma aprēķināšanas un piešķiršanas kārtību nosaka Ministru kabinets. | aizstāt sestajā daļā vārdus "nepieciešamā valsts budžeta finansējuma" ar vārdiem "no valsts budžeta nepieciešamā finansējuma apmēru, tā". |  |  |  |  |
| **Pārejas noteikumi**  1. Ar šā likuma spēkā stāšanos spēku zaudē likums “Par invalīdu medicīnisko un sociālo aizsardzību” (Latvijas Republikas Augstākās Padomes un Valdības Ziņotājs, 1992, 42.nr.; Latvijas Republikas Saeimas un Ministru Kabineta Ziņotājs, 1996, 22.nr.; 2003, 2.nr.; 2004, 9.nr.).  2. Šā likuma 12.panta pirmās daļas 4.punkts stājas spēkā 2012.gada 1.septembrī.  3. Šā likuma 12.panta pirmās daļas 5.punkts stājas spēkā 2011.gada 1.septembrī.  4. Šā likuma 12.panta pirmās daļas 6.punkts stājas spēkā 2013.gada 1.janvārī.  5. Līdz 2018.gada 31.decembrim Valsts komisijai ir tiesības pagarināt šā likuma 8.panta otrās daļas kārtībā iepriekš izdotā administratīvā akta darbības termiņu uz laiku līdz sešiem mēnešiem, bet ne ilgāk kā līdz jauna administratīva akta izdošanai konkrētās personas lietā.  (13.10.2016. likuma redakcijā, kas stājas spēkā 28.10.2016.)  6. Šā likuma 3.1 panta ceturtajā daļā minētos noteikumus Ministru kabinets izdod līdz 2019. gada 1. martam.  (01.11.2018. likuma redakcijā, kas stājas spēkā 28.11.2018.)  7. Grozījums šā likuma 12. panta pirmās daļas 4. punktā un septītajā daļā stājas spēkā 2019. gada 1. septembrī. | 2. Papildināt pārejas noteikumus ar 8. punktu šādā redakcijā:  "8. Grozījumi šā likuma 12. panta pirmās daļas 3. un 3.1 punktā, šā likuma 12. panta 5.2 daļa un grozījumi 12. panta sestajā daļā stājas spēkā 2021. gada 1. janvārī." | **6**  **7** | **Deputāte Ļ. Švecova**  Izslēgt likumprojekta 2.pantu.  **Deputāti J.Stepaņenko, K.Sprūde, L.Liepiņa, A.Gobzems, D.Šmits**  Papildināt Pārejas noteikumus ar 8.punktu:  “8. Ministru kabinetam, sastādot 2021.gada budžetu, nodrošināt 2 914 011 euro, kas ir nepieciešams invalīdu asistentu atlīdzības kāpumam, ar 2021.gadu valstī pieaugot minimālās algas apmēram līdz 500 euro, paredzot attiecīgo samazinājumu programmā “Korupcijas novēršanas un apkarošanas birojs” sadaļā “Subsīdijas un dotācijas”, kas paredzēts politisko organizāciju (partiju) finansēšanas palielinājumam”. |  |  |
|  | Likums stājas spēkā 2020. gada 1. janvārī. |  |  |  |  |

1. *Saskaņā ar Invaliditātes likuma 12.panta piekto un 5.1 daļu Ministru kabinets nosaka asistenta pakalpojumu, prasības asistentam, kritērijus atzinuma sniegšanai par asistenta pakalpojuma nepieciešamību un pakalpojuma apjoma noteikšanai un pakalpojuma piešķiršanas kārtību. Likumprojekta 1.pantā (likuma 12.panta 5.2 daļa) paredzēts jauns deleģējums Ministru kabinetam noteikt asistenta pakalpojuma pašvaldībā atteikšanas, izbeigšanas, pārtraukšanas nosacījumus, kā arī maksimālo asistenta pakalpojuma apjomu.*

   *Lai saskaņotu Invaliditātes likuma 12.panta piektajā, 5.1 un 5.2 daļā paredzēto deleģējumu Ministru kabinetam izdot noteikumus attiecībā uz asistenta pakalpojumu, ir nepieciešams tehniski precizēt likumā esošās normas par deleģējumu, papildinot Invaliditātes likuma 12. panta piekto un 5.1 daļu ar deleģējumu papildus piešķiršanas kārtībai noteikt arī asistenta pakalpojuma piešķiršanas nosacījumus.* [↑](#footnote-ref-1)